৩ দিনে সাতবার যুদ্ধবিরতি লঙ্ঘন পাকিস্তানের
গুলি বিনিময়ের কারণে ফের উত্তপ্ত হয়ে উঠেছে কাশ্মীর উপত্যকা। ফের ভারতীয় জওয়ানদের লক্ষ্য করে গুলি চালিয়েছে পাক সেনারা। এ নিয়ে তিন দিনে সাতবার যুদ্ধবিরতি চুক্তি লড়ঘন করেছে তারা। গতকাল বৃহস্পতিবার সকাল থেকে জম্মু ও কাশ্মীরের পুঞ্চ সেক্টরে ভারতীয় সেনাদের ওপর গুলি চালানো শুরু হয়। পাল্টা জবাব দিতে শুরু করেন জওয়ানরাও। গত বুধবার নিয়ন্ত্রণ রেখার ওপার থেকে ভারতের দিকে মর্টার শেল ছোড়ে পাকিস্তান। প্রতিরক্ষা মন্ত্রণালয়ের তরফ থেকে এই খবর জানানো হয়েছে। পুঞ্চের গুলপুর ও খাদি কারমরা সেনা ছাউনিকে লক্ষ্য করে গুলি চালাতে শুরু করে পাকিস্তানি সেনারা।
গত বুধবার সকাল ৯টা থেকে টানা গুলি চালাতে শুরু করে তারা। ছোট ও বড় অস্ত্র নিয়ে তারা হামলা চালায়। পাল্টা জবাব দেয় ভারতও। লড়াই তারপর থেকে ক্রমাগত চলছে। মাঝেমধ্যে থামলেও পাকিস্তানের দিক থেকে ধেয়ে আসছে বুলেট। গত এক সপ্তাহ ধরে কাশ্মীরের মানকোট, খাদি কারমরা ও গুলপুর এলাকায় সেনা ছাউনি লক্ষ্য করে গুলি চালাচ্ছে পাকিস্তান। নদার্ন কম্যান্ড চিফ লেফট্যানেন্ট রনবীর সিং গত সোমবার জানান, জম্মু ও কাশ্মীরের একাধিক এলাকায় সেনা ছাউনি লক্ষ্য করে গুলি চালা"েছ পাকিস্তান। তাই বিভিন্ন এলাকায় নজরদারি চলছে। নিরাপত্তার বজায় রাখতে মাঝেমধ্যেই সীমান্ত সংলগ্ন এলাকায় টহল দি"েছ সেনাবাহিনী।